Data: 22/05/20 12:20\nNo em veig be amb el cos que tinc...\nHola, bé doncs com diu el titol no em veig be amb el cos que tinc i mai m'ha agradat. Jo soc una noia que va bastant atraçada en el creixement soc: baixeta, prima i tinc els pits molt petits, i em sento malament quan veig que tothom de la meva edat té com el cos molt definit per dir-ho així, amb pits grans, un abdomen plà i de estatura bastant bé, i desprès em veig a mi, i em sento com diferent, com 'deforme' per dir-ho d'alguna manera... I a més de ser prima noto que com tinc molt poc pit s'em nota més panxa (no se si m'entens), i al ser així en general d'alguna manera em fa sentirme inferior a la resta dels meu companys o gent de la meva edat. I una altra cosa que em preocupa es que mai no li arribi a agradar a cap noi o noia per ser així...\nData: 25/05/2020 13:11\nComentes que no et sents a gust amb el teu cos perquè encara et veus cos de nena.\nNo tinguis pressa, no tots ens desenvolupem a la vegada, ja arribarà el teu moment. De fet, a l’adolescència fem un gran canvi, però el nostre cos va canviant tota la vida. I, segurament, quan facis el canvi hi haurà coses que t’agradaran i altres aspectes et faran sentir insegura. Se que és inevitable que et comparis amb els teus companys/es, tots ho fem, ens comparem constantment. Però, moltes vegades ens fa sentir malament i fa que tinguem més inseguretats perquè ens veiem diferents i ho interpretem pensant que som pitjor. Hem d’aprendre a fer comparacions saludables que ens facin sentir bé i que ens facin millorar. Com ho fem? La millor manera és comparar-se amb un mateix. Fixar-te amb TU fa unes setmanes o un any i pensar què has millorat i que t’agradaria seguir millorant.\nAl final, el més important és que estiguis sana, i que et sentis a gust amb TU mateixa. A qui has d’agradar és a TU. La que s’ha de veure al mirall cada dia ets TU. Per això, et proposo que et miris amb bons ulls, enlloc de fixar-te en aquelles parts que no t’agraden de TU. Para’t a fixar-te en les que si t’agraden o en les que no et molesten tant. Pensa que el "cos perfecta" no existeix perquè la bellesa és relativa. Segur que el que tu veus com un inconvenient, algú ho veurà com una part molt atractiva!!\nA vegades ens centrem molt en el nostre físic i oblidem que tenim moltes altres coses per les que la gent ens valora!! Ets més que un cos, el teu caràcter i les teves habilitats també conten i això afecta a la imatge que tenim i que tenen els altres de nosaltres mateixos. No t’has de sentir insegura, perquè TOTS tenim coses a millorar i coses que ens fan destacar, i la teva imatge o la teva edat no determina que estiguis per sobre o per sota dels demés.\nAixí, que amb el cap ben alt, i tot arribarà.


Warning: is_writable(): open_basedir restriction in effect. File(/usr/home/za4x37dJ06HX/casarural-terraalta.com/web/wp-content/uploads/shareaholic/) is not within the allowed path(s): (/usr/home/casarural-terraalta.com/:/home/casarural-terraalta.com/:/usr/home/services/:/usr/share/php53/) in /usr/home/casarural-terraalta.com/web/wp-content/plugins/shareaholic/sexy-bookmarks.php on line 136 Terra Alta, gran desconeguda.Apartament Rural a Vilalba dels Arcs | Casa Solé\nLa Terra Alta, un terrirori per descobrir\nLa Terra Alta és una comarca d’interior amb una gran varietat de paisatges. El seu passat rural i la activitat agrària han permès la preservació del paisatge i d’un llegat d’un valor cultural, patrimonial i humà.\nEls espais naturals configuren un veritable mosaic de colors, sensacions i ambients per on transcorren rutes i itineraris gastronòmics, històrics, artístics…. que no deixen indiferents als seus visitants. La Ruta de la Pau, Els espais de la Batalla de l’Ebre, L’Art al Ras, Ruta Paisatges del vi i de l’oli, la Via Verda i la Xarxa Ciclista pels camins de la comarca són algunes de les propostes per descobrir la Terra Alta.\nLa Terra Alta es un immens mar de vinyes i oliveres que protagonitzen els conreus de secà de la Terra Alta i ofereixen als ulls del visitant una infinitat de matisos cromàtics.\nEl Canaletes i l’Algars són els rius més importants de la Comarca que amb l’erosió provoquen la formació de punts d’extraordinària bellesa i salts d’aigua. A la Pobla de Massaluca trobem la confluència del Riu Matarranya amb l’Ebre, amb un port Nàutic, ideal per practicar la pesca i esports aquàtics.\nLes Serres de Pàndols i Cavalls amb formacions de gran valor paisatgístic van ser testimoni d’un dels episodis més dolorosos de la guerra civil, la batalla de l’Ebre.\nAl Parc Natural dels Ports, la vegetació es espessa i esplendorosa, amb fauna i natura en estat salvatge. És el lloc ideal per practicar tot tipus d’esports d’aventura.\nLa història ha deixat a la comarca multitud d’elements que van des de l’època dels Ibers fins als nostres dies. Repoblada pels Templers encara avui són ben evidents les restes de torres i castells que s’alçaren per defensar el territori. L’Arquitectura religiosa es present a tots els municipis amb imponents edificis romànics i gòtics. En l’arquitectura civil sobresurten els antics palaus renaixentistes i els cellers cooperatius modernistes de Cèsar Martinell a les poblacions de Gandesa i Pinell de Brai.\nLa darrera empremta històrica la deixà la Batalla de l’Ebre on els camps i muntanyes de la comarca es convertiren en l’escenari d’una de les batalles més cruels de la Guerra Civil.\nLa Terra Alta manté viu un ample i variat ventall de manifestacions populars.\nEs conserven un gran nombre d’ermites, situades en paratges singulars, que durant la primavera es converteixen en llocs de peregrinació i romiatge on no hi manca la gresca i germanor.\nLes festes majors, plenes de tradicions i costums, són un dels millors moments per visitar els pobles de la Terra Alta.\nEn una comarca agrícola com és la Terra Alta sempre s’ha cuinat el que s’ha recollit, originant una cuina tradicional arrelada a la terra.\nMenció especial mereix la cuina del Corder, producte propi de la Terra Alta que es pot degustar als restaurants de la comarca.\nEl conreu de la vinya i l’olivera tenen una tradició mil·lenària. La qualitat dels vins i olis han merescut el reconeixement de dues Denominacions d’Origen Protegides: La DO Terra Alta i la DOP oli de Terra Alta. Vins i olis amb origen, qualitat i nom propi.\nEls vins de la DO Terra Alta són característics per la seva força i el seu caràcter, essent la Garnatxa Blanca el vi més característic a partir del qual s’elaboren diversos vins blancs secs.\nEls olis d’oliva verge extra certificats per la DOP Oli Terra Alta són elaborats a partir de la varietat principal i tradicional de la comarca, L’Empeltre, conjuntament amb altres varietats.


Vera Drake - Viquipèdia, l'enciclopèdia lliure\npel·lícula de 2004 dirigida per Mike Leigh\nVera Drake és una pel·lícula britànica de 2004 escrita i dirigida per Mike Leigh que tracta sobre l'avortament.\nMomentum Pictures (en)\nPremi del Cinema Europeu a la millor pel·lícula (2004)\nEuropean Film Award for Best Actress (en) (2004)\nLleó d'Or (2004)\nA la ciutat de Londres dels anys 1950 Vera Drake, una bondadosa mare que es guanya humilment la vida netejant cases, practica també avortaments clandestins en el seu temps lliure per tal d'ajudar a dones joves pertanyets a la mateixa baixa classe social que ella, amb problemes familiars i que no es poden ocupar dels seus fills.\nLa pel·lícula va guanyar el Lleó d'Or del Festival Internacional de Cinema de Venècia de 2004, va ser nominada a tres premis Oscar i va guanyar tres premis BAFTA.\nA començaments dels anys 1950 a la Gran Bretanya Vera Drake, una mestressa de casa que s'ocupa dels seus dos fills i de la seva mare malalta, intenta aportar ingressos addicionals a la seva humil llar acceptant feines de neteja en altres cases mentre el seu marit es malguanya la vida en un taller de cotxes.\nL'altruista i servicial Vera és molt popular al barri, ja que sempre està disposada a donar un cop de mà als veïns que més ho necessitin. Però adicionalment, Vera també porta a terme avortaments clandestins, una secreta activitat sense ànims de lucre que amaga a la seva família i veïns. Només Lyli comparteix el seu secret, una amiga que trafica al mercat negre i que li procura clients de tant en tant.\nDesprés que una de les seves pacients gairebé mori degut a les complicacions sorgides per la interrupció de l'embaràs practicada, Vera és arrestada per la policia per ser interrogada abans de comparèixer davant del jutge l'endemà.\nLa familia de Vera queda profundament commocionada al descobrir la sobtada notícia del seu arrest i al assebantar-se de la seva insospitada activitat clandestina, per la qual Vera és finalment condemnada a dos anys i mig de presó.\nLa severa sentència tindrà greus conseqüències tant materials com immaterials per tota la família i totes les persones que depenien de l'altruisme, l'abnegació i la generositat de Vera.\nRichard Graham George\nEddie Marsan Reg\nAnna Keaveney Nellie\nSally Hawkins Susan\nAlex Kelly Ethel Drake\nDaniel Mays Sid Drake\nPhil Davis Stanley Drake\nSam Troughton David\nRuth Sheen Lily\nLesley Manville Mrs. Wells\nMarion Bailey Mrs. Fowler\nLesley Sharp Jessie Barnes\nPeter Wight Detectiu Inspector Webster\nMartin Savage Detectiu Sergeant Vickers\nLeo Bill Ronny\n2004. Lleó d'Or\n2004. Copa Volpi per la millor interpretació femenina per Imelda Staunton\n2004. Premis del Cinema Europeu - Guanyadora del premi a la millor actriu i nominada al premi a la millor pel·lícula\n2004. Camerimage - Guanyadora del premi Granota d'Or per la millor imatge (Dick Pope)\n2005. BAFTA a la millor direcció per Mike Leigh\n2005. BAFTA a la millor actriu per Imelda Staunton\n2005. BAFTA al millor vestuari per Jacqueline Durran\n2005. Oscar al millor director per Mike Leigh\n2005. Oscar a la millor actriu per Imelda Staunton\n2005. Oscar al millor guió original per Mike Leigh\n2005. Globus d'Or a la millor actriu dramàtica per Imelda Staunton\n2005. BAFTA a la millor pel·lícula\n2005. BAFTA a la millor pel·lícula britànica\n2005. BAFTA al millor actor secundari per Philip Davis\n2005. BAFTA a la millor actriu secundària per Heather Craney\n2005. BAFTA al millor guió original per Mike Leigh\n2005. BAFTA al millor disseny de producció per Eve Stewart\n2005. BAFTA al millor muntatge per Jim Clark\n2005. BAFTA al millor maquillatge i perruqueria per Christine Blundell\nAbsoluteNow.com: Ressenya sobre Vera Drake (anglès)\nObtingut de «https://ca.wikipedia.org/w/index.php?title=Vera_Drake&oldid=23022791»\nDarrera modificació: 25 març 2020 a les 13:02\nLa pàgina va ser modificada per darrera vegada el 25 març 2020 a les 13:02.


Què podeu fer a Barcelona avui, dimecres, 29 de setembre del 2021\nUn festival per evocar Lisboa i els seus fados\nDestaquen els concerts a la Sala Barts de Carminho i Fábia Rebordão\nDimecres, 29/09/2021 - 09:46\nDEBORA JACINTO / FESTIVAL DEL FADO\nPortugal és un país admirat al món sencer pels seus bonics paisatges, la seva gastronomia i la seva cultura, representada sobretot pel seu estil musical més popular, el fado. Precisament avui s’inicia a Barcelona un festival de dos dies que té lloc també en 16 ciutats més del món amb la intenció de difondre i promoure la seva llengua i el seu llegat artístic. Aquesta onzena edició estarà dedicada a la seva capital, Lisboa, i inclou concerts, conferències i cine. Iniciem el viatge, ‘bem vindos’!\nEntre Portugal i el Brasil\nLes actuacions musicals, totes dues a la Sala Barts (20.30 h, a partir de 15 euros), s’inicien avui amb el concert de Carminho, que ha sigut reconeguda com una de les grans veus del fado i una de les artistes portugueses amb més projecció internacional. És la filla de la prestigiosa fadista Teresa Siqueira i canta des dels 12 anys. Des d’aleshores ha rebut un disc de platí pel seu primer treball, Fado, ha col·laborat amb Pablo Alborán a Perdóname i va participar en la pel·lícula Fados, de Carlos Saura. Ha editat nous àlbums, com Alma i Canto i la seva passió pel Brasil l’ha portat a col·laborar amb grans artistes d’aquest país com Milton Nascimento, Chico Buarque, Caetano Beloso i Maria Bethânia.\nEl seu últim elapé és Maria, referència al seu veritable nom, Maria do Carmo de Carvalho Rebelo d’Andrade, i és el més personal de la seva carrera, en el qual reuneix una dotzena de fados. Hi inclou un tema compost per ella i cantat a cappella, A tecedeira, i Se vieres, en el qual torna al fado tradicional, però també recorre al més llatí a Desengano. Els temes inclouen instruments com la viola de fado, la viola sota, el piano o la guitarra elèctrica, que interpreta ella mateixa a Estrela i el seu primer single va ser O menino e a cidade. Una cantant d’uns 30 anys que ja ha deixat de ser una gran promesa per convertir-se en una realitat.\nD’‘Operación triunfo’ al món\nDemà dijous serà el torn de Fábia Rebordão, una de les cantants referència del nou fado que també segueix la tradició familiar, ja que és la cosina d’una altra gran del gènere, Amália Rodrigues. I també va començar a despuntar molt jove, amb tan sols 14 anys, guanyant un concurs televisiu, Cantigues de Rua, tot i que la fama li va arribar després de participar en la segona edició de l’Operación triunfo portuguès, en què va quedar finalista gràcies a la seva gran versatilitat. I és que, malgrat que se l’ha comparat amb la seva cosina al·ludint que té la mateixa amargor a la veu, les seves influències són més àmplies i van des del soul a la bossa nova, passant per la música capverdiana, el blues i el jazz.\nAra arriba amb una imatge i energia renovades per presentar el seu recent Eu sou, el seu disc més ambiciós integrat per 24 cançons, en el qual també es converteix en compositora en nou temes i intenta convertir aquest estil en més actual unint la clàssica guitarra portuguesa i la tradició a la sonoritat electrònica. Part d’aquest treball està dedicat a l’esmentada Amália Rodrigues i versiona alguns dels temes que va interpretar com ara Barco negro, Vou vou dar de beber à dor i Estranha forma de vida. El seu primer senzill va ser el que obre aquest doble àlbum, Rumo ao sul, i, en el mateix, també ha musicat el poema Lisboa Cidade, de Maria do Rosário Bettencourt, que considera un text molt actual, per la qual cosa l’ha adaptat amb sons més contemporanis.\nCine amb Madredeus i una conferència\nL’apartat cinematogràfic consisteix en la projecció gratuïta del drama musical amb aires de documental de l’alemany Wim Wenders, Lisbon Story (1994). És un viatge poètic per Lisboa en el qual el realitzador també reflexiona sobre la naturalesa del cine i sobre el valor de la imatge i el so. El protagonista, Rüdiger Vogler, és un artista sonor alemany que accedeix a l’encàrrec d’un amic cineasta que li demana que es desplaci fins allà per ajudar-lo a acabar una pel·lícula. Però no aconsegueix trobar-lo i, mentrestant, es dedica a gravar els sons de la ciutat i es creua amb personalitats com el veterà director Manoel de Oliveira o el grup Madredeus, que firma la banda sonora. Tindrà lloc a la Biblioteca Agustí Centelles (Urgell, 145), aquesta tarda, a les 17 hores.\nEn aquest mateix lloc, a les 19 hores, l’escriptor i director teatral Tiago Torres da Silva, que ha dirigit espectacles de grans cantants portuguesos i brasilers, oferirà una conferència sobre el tema, Lisboa, bressol del Fado, també amb entrada lliure. Allà explicarà com aquest gènere va néixer en aquesta ciutat portuària on coincidien múltiples cultures, fet que fa difícil conèixer els seus autèntics orígens. El que sí que assegura és que Lisboa va prendre totes aquestes contribucions externes i les va convertir en una expressió que es va denominar fado. Durant tot aquest temps aquesta música ha canviat i evolucionat, però mai s’ha allunyat de la ciutat que el va crear. També repassarà algunes de les figures que l’han difós pel món com Amália, Mísia, Mariza, Ana Moura i, més recentment, Carminho entre molts d’altres. Dos dies per disfrutar de la millor música amb aroma portuguesa i sentir-se com si fóssim a la casa del poeta Fernando Pessoa.\n¿On? Sala Barts (avinguda Paral·lel, 62) i Biblioteca Agustí Centelles (Urgell, 145).\n¿Quan? avui, dimecres 29 i demà.\nPreu: concerts, de 15 a 35 euros. Resta d’actes, gratuïts.\nMés informació: Festival del Fado Barcelona.\nConcerts Què fer avui a Barcelona Lisboa BARTS


Jordi Sànchez contínua a la presó\nEl magistrat del Tribunal Suprem (TS) Pablo Llarena, que instrueix la causa pel 'procés', ha dictat una resolució aquest dimecres en la qual dóna trasllat a totes les parts en el procediment perquè informin, en un termini màxim de cinc dies, sobre la petició realitzada per l'expresident de la ANC i número dos de JxCat, Jordi Sànchez, per ser excarcerat i poder acudir al Ple del Parlament que ha estat convocat el proper 12 de març per debatre la seva investidura com president de la Generalitat.\nEn la mateixa resolució, segons han assenyalat fonts jurídiques, el magistrat dóna trasllat a la Fiscalia, Vox i totes les defenses dels investigats perquè es posicionin també sobre les últimes peticions de llibertat sol·licitades per l'exconseller de l'Interior Joaquim Forn i el president de Ómnium Cultural Jordi Sánchez.\nEl termini triat sembla indicar que Llarena frustrarà la convocatòria assenyalada per al nou intent d'investidura a Catalunya, fixat per les 10.00 hores del dilluns.\nEn instrucció penal tots els dies són hàbils, segons han explicat fonts jurídiques, per la qual cosa el termini màxim perquè les acusacions donin a conèixer oficialment la seva postura al jutge conclou el mateix dilluns en el qual el ple ha estat convocat pel president del Parlament, Roger Torrent.\nFonts de Vox han assenyalat que tenen previst contestar a la petició de Llarena aquest mateix dimecres o dijous.\nSi la Fiscalia es dóna la mateixa pressa, Llarena no tindria impediment per resoldre amb temps suficient, si ben fonts jurídiques consultades assenyalen que encara que ja es disposi dels escrits l'habitual és deixar córrer els terminis assenyalats i no resoldre fins que aquests es consumeixen.\nPoc abans, el Tribunal Constitucional (TC) ha rebutjat excarcerar a qui va ser president de l'Assemblea Nacional Catalana (ANC) i actual diputat electe de Junts per Catalunya (JxCat) Jordi Sànchez mentre estudia el recurs d'empara que aquest ha presentat contra la mesura cautelar que va dictar el 16 d'octubre contra ell la jutge de l'Audiència Nacional Carmen Lamela.\nLa peça de suspensió de la mesura cautelar que es va incloure aquest dimecres al Ple del tribunal de garanties està vinculada al recurs d'empara que va presentar Sánchez després d'ingressar a la presó de Soto del Real (Madrid) i que el tribunal de garanties va admetre a tràmit el passat 5 de febrer.\nEn un escrit que va remetre al TC aquest dimarts, després de ser designat candidat a la Presidència de la Generalitat, Sánchez sol·licitava que en atenció a aquesta nova circumstància es reconsidera la possibilitat de suspendre la mesura acordada per la jutge Lamela abans del ple d'investidura fixat en al Parlament per dilluns que ve.


RESULTATS DE LA PRIMERA VOTACIÓ DE PRESSUPOSTOS\nAhir va finalitzar el termini de la primera votació dels pressuposts participatius d’Artà on s’han seleccionat les 15 propostes prioritàries per a cada àmbit territorial del procés, 15 propostes per Artà i 15 propostes per la Colònia de Sant Pere.\nHi han participat un total de 364 persones que han votat a traves dels diferents canals establerts, ja sigui de manera telemàtica, presencialment a les oficines municipals o bé ens els punts itinerants habilitats a tal fi.\nAmb aquesta primera votació s’han definit les propostes que aniran a la votació final dels pressuposts participatius que es realitzarà la setmana del 23 al 29 d’octubre. Les propostes que siguin escollides en aquesta segona votació, fins a arribar al pressupost màxim seran desenvolupades per l’equip de govern dins l’any 2018.\nEn les taules següents podeu consultar els projectes i els seus recolzaments. Els 15 projectes amb més suport són els que s’han seleccionat per entrar a la fase final de votació.\nVeure resultats Colònia de Sant Pere\nVeure resultats Artà


Pedro Bilbao espera amb ganes la visita de l'Europa - FutbolCatalunya.com\nEl seu últim gol contra el Terrassa l’ha animat i ara desitja que segueixi la ratxa enfront del seu exequip. Pedro Bilbao, ara en les files del Granollers, espera a l’Europa en el Municipal Garcia Rosel on els de Alberto García només han deixat escapar 7 punts dels 27 disputats. Els escapolats, per la seva banda, arriben al fortí vallesà després d’haver-hi assolit 10 punts sobre 27 fora del Nou Sardenya.\nNúmeros i més números per un Granollers (4t, 29 punts), amb 2 victòries, 1 empat i 2 derrotes en els últims cinc partits de competició mentre l’Europa (11è, 23 punts) arriba amb 2 triomfs, 2 empats i 1 derrota.“Estic molt a gust en el Granollers. Tant de bo pugui triomfar aquí, ja que sóc molt feliç. Per això em vaig anar del Prat i de l’Europa. Sempre busco un equip que em valori i per això li vaig dir al tècnic Alberto Poch que, si no comptava amb mi, m’anava”, comenta el davanter barceloní que ha passat per 6 equips en els últims 3 anys (L’Hospitalet, Gramenet, Santboià, Prat, Europa i Granollers).\nEl seu caràcter no li serveix per extreure-li cap titular sorollós. Sempre ha destacat per la seva serenitat: “No guardo cap rancor a ningú de l’Europa. Em parlo amb Poch, Cano, Padilla i algun jugador més, són amics. Si he parlat amb ells aquesta setmana?. No, no, no acostumo a fer-ho”. Dit tot això no significa que “no vagi a celebrar un gol, si el marco. Jo vull fer-ho pel bé de l’equip”.\nAls seus 22 anys, a punt de llicenciar-se en Econòmiques, Pedro Bilbao mira enrere amb respecte, doncs “desitjo que tant Prat com Europa juguin la promoció d’ascens” i es torna en elogis amb els potablava als qui veu “un esglaó per sobre dels altres”.\nPublicat a 3a RFEF, Titulars | Tagged Europa, Granollers, Prat, tercera


Reglament de participació ciutadana | Web oficial de l'Ajuntament de Riudaura\nCalendari d’activitats a Riudaura\nWeb oficial de l'Ajuntament de Riudaura > L’Ajuntament > Dades i Transparència > Reglament de participació ciutadana\nL’Ajuntament de Riudaura no disposa Reglament de Participació Ciutadana i per tant es regeix per la normativa general (vegeu més endavant).\nTambé fem servir eines de participació, com ara els pressupostos participatius i les consultes populars.\nEl 5 de març de 2020 es van aprovar modificacions al Reglament de pressupostos participatius per fer-lo adaptable a cada anualitat.\nL’any 2018 i 2019 es van portar a terme pressupostos participatius, que tornen a estar previstos pel 2020.\nL’any 2019 es fa fer la Consulta popular per l’adequació del Centre Cívic per decidir si els veïns volien tirar endavant un projecte per recuperar aquest equipament municipal.\nNormativa general de Participació Ciutadana:


Dos capitans, cap general – Francesc-Marc Álvaro\nFrancesc-Marc Álvaro | Dos capitans, cap general\npost-template-default,single,single-post,postid-6939,single-format-standard,mikado1,mikado-core-2.0.4,ajax_fade,page_not_loaded,,mkd-theme-ver-2.1,vertical_menu_enabled, vertical_menu_width_290,smooth_scroll,side_menu_slide_from_right,wpb-js-composer js-comp-ver-6.0.5,vc_responsive\n08 jul 2021 Dos capitans, cap general\nEls pobles que viuen en crisi perpètua, com el català, adopten la ironia com una manera de sobreposar-se a les dificultats. Això és el que venia a dir el filòsof Josep Ferrater i Mora. La ironia va estar present a la trobada d’Oriol Junqueras i Carles Puigdemont ahir a Waterloo; la ironia permet endolcir el ressentiment i facilita la representació. Ha estat la primera vegada que els dos dirigents s’han vist en persona després de la declaració fake d’independència del 27 d’octubre del 2017, una jornada en què res no era el que semblava, tot i que el món independentista encara no s’ha posat d’acord sobre la naturalesa d’aquell holograma de cares llargues a les escales del Parlament.\nLa llegenda del catalanisme entronitza Enric Prat de la Riba com a pare fundador, celebra Francesc Macià com a icona d’una plenitud efímera i plora Lluís Companys com a màrtir d’una repressió devastadora. Després, les figures ballen com les taules que tenen una pota més curta que l’altra: Josep Tarradellas i Jordi Pujol són tòtems esquerdats, per motius diversos; simbolitzen les grandeses i les misèries en l’exercici del poder. El nou independentisme projecta dos líders que volen superar aquestes estampes, Puigdemont i Junqueras, i tendeix a oblidar el mandatari que encarna el canvi de mentalitat, que és Mas. Ara com ara, l’independentisme té dos capitans (que es fan\nuna foto plegats però malfien l’un de l’altre) i cap general.\nLa rivalitat tòxica entre Puigdemont i Junqueras els afebleix a tots dos\nQuè separa Puigdemont i Junqueras? Principalment, el passat recent i la manera com cadascun l’explica i el projecta. També els separa l’estratègia (que no deixa de ser el resultat de com llegeix els fets d’octubre del 2017 cada líder) i l’experiència personal davant la punició de l’Estat: un acaba a la presó i l’altre a l’exili; les perspectives són tan diferents que els consensos de fons esdevenen impossibles. També els separa el llenguatge que empren. Així mateix, la política a Madrid i la relació amb el Gabinet espanyol marca una ratlla. Finalment, més que la ideologia en sentit estricte, el que els allunya són les respectives cultures polítiques, així com el fet que un té experiència institucional (alcaldia de Girona) i l’altre és un professor que arriba, de retruc, a dirigir unes sigles històriques.\nEls dos capitans, en canvi, estan units per l’objectiu de la independència, pel Govern (on els seus partits són socis), per la repressió de la justícia espanyola i –el factor més important– per les expectatives de les bases de l’independentisme, que celebren la reunió d’ahir a Waterloo. El mite de la unitat –que ha sobrevolat el procés des del primer dia– xoca amb la realitat d’una pugna infinita per construir un gran partit que concentri tots els votants que anhelen la secessió.\nPuigdemont i Junqueras pretenen construir el mateix projecte: una versió catalana de l’Scottish National Party (SNP), força que a Escòcia aglutina gairebé tot l’independentisme. Això seria un fet si es donés una absorció o una fusió entre ERC i Junts, hipòtesis avui improbables. El que hi ha a Catalunya és un empat entre dos partits mitjans, avui amb predomini republicà, arran de les últimes eleccions autonòmiques i generals. Un SNP català donaria lloc, en teoria, al sorgiment d’un general de l’independentisme, que seria el líder incontestable que ara no existeix. La rivalitat tòxica entre Puigdemont i Junqueras els afebleix a tots dos, i frena les possibilitats de l’independentisme en general.\nMadrid mira i espera: la divisió actual afavoreix els interessos de l’Executiu espanyol.


Gonzalo Sanz de Goicoechea i Gabriela Domínguez Filippetti (col.laboradora) / Centre de Conservació i Restauració de Béns Mobles de la Generalitat de Catalunya\nTextos i documentació:\nJaume Codina / Joaquim Garriga / Jordi Pablo / Alícia Suàrez / Museu d’Història de L’Hospitalet\nData inici: 20/04/2001\nData fi: 30/12/2001\nEntre l’important patrimoni artístic que gestiona el Museu d’Història de l’Hospitalet hem de destacar tres retaules religiosos del segle XVI procedents de l’antiga església de Santa Eulàlia de Mèrida de l’Hospitalet. Aquest conjunt, que es coneix com a Retaule de sant Roc és una peça cabdal per al coneixement de l’art del Renaixement català, i s'atribueix a Jaume Huguet I.\nEs tracta d’una obra artística de gran impacte dins el context de l’època, que ha sobreviscut a més de 400 anys d'història, i que s'ha convertit, així, en un company d'història dels nostres avantpassats.\nÉs testimoni d’epidèmies, guerres i transformacions, forma part de la nostres creences religioses i de les nostres festes i és, en definitiva, un punt de referència del nostre passat cultural.\nEl projecte ha comptat amb la col.laboració d'un seguit de professionals i especialistes que han fet possible l'exposició. Entre ells, Jaume Codina, historiador; Jordi Pablo, estudiós de la cultura popular; Joaquim Garriga, professor d’història de l’art de la Universitat de Girona; Alícia Suárez, professora d’història de l’art de la Universitat de Barcelona, Gonzalo Sanz, restaurador, i Puri Loscos, directora del Museu d’Història de L’Hospitalet-\n> veure Recull de textos


Evo Morales s'exiliarà a Mèxic i insta els opositors a «pacificar» Bolívia - Diari de Girona\nEvo Morales s'exiliarà a Mèxic i insta els opositors a «pacificar» Bolívia\nTrump adverteix a Nicolás Maduro i Daniel Ortega que la recent caiguda del president bolivià és un senyal per a ells\nContinuen els enfrontaments entre manifestants i policies a Bolívia. reuters\nContinuen els enfrontaments entre manifestants i policies a Bolívia.\nEl ministre de Relacions Exteriors de Mèxic, Marcelo Ebrard, va anunciar que el seu país ha concedit asil polític a l'expresident bolivià Evo Morales després que ell ho sol·licités. L'exmandatari bolivià va presentar ahir formalment la sol·licitud al Govern mexicà, que ja diumenge s'havia ofert a acollir-lo.\nLa casa del dimitit president bolivià a la ciutat de Cochabamba va patir destrosses per part de desconeguts hores després que anunciés la seva renúncia a la direcció de l'Estat. L'habitatge, situat a la zona oest de Cochabamba, presentava vidres i adorns trencats, a més de mobles, nombrosos quadres i roba fora de lloc. A la façana i en alguns murs de l'interior els vàndals van pintar missatges contra Morales, qualificant-lo d'«assassí».\nParal·lelament, l'opositor Carlos Mesa va denunciar que «una turba violenta» es dirigia a l'hora de tancar la seva edició a casa seva, en el marc d'una nova jornada de disturbis a La Paz i El Alto per la crisi política oberta després de les eleccions presidencials del 20 d'octubre. «Moltes persones m'alerten assegurant que una torba violenta es dirigeix al meu domicili per destruir-lo. Sol·licito a la Policia Nacional que eviti aquesta bogeria», va escriure l'expresident i exvicepresident a Twitter sense donar més detalls.\nMorales va instar els opositors Carlos Mesa, el seu contrincant a les presidencials, i el líder cívic Luis Fernando Camacho a «assumir la seva responsabilitat de pacificar el país i garantir l'estabilitat política i convivència pacífica del nostre poble». L'expresident va titllar al seu compte de Twitter tots dos opositors de «discriminadors i conspiradors», tot afegint que «passaran a la història com a racistes i colpistes».\nL'advertència de Trump\nPer part seva, el president dels EUA, Donald Trump, va advertir els presidents de Veneçuela i Nicaragua, Nicolás Maduro i Daniel Ortega, respectivament, que la sortida de el poder del seu fins ara homòleg bolivià és un clar «senyal» per a ells.


Liciten la redacció del projecte per fer el tram de Lloret a Tossa de Mar - El Gerió Digital\nLiciten la redacció del projecte per fer el tram de Lloret a Tossa de Mar\nLa carretera tindrà un cost de 98 MEUR\nDilluns, 4 de gener de 2016 12:09h\nEl Departament de Territori i Sostenibilitat ha tret aquest dilluns a licitació la redacció del projecte constructiu de la segona fase de la nova Ronda Costa Brava Sud, de Lloret a Tossa de Mar (Selva).\nAquesta nova carretera suposa una inversió total de 98 MEUR, tindrà una longitud de dos quilòmetres, amb viaductes, un túnel i una configuració de carrils 1+1 amb separació de sentits. Aquesta licitació forma part de l'acord al qual la Generalitat va arribar amb els alcaldes i representants dels municipis afectats per tal d'executar la ronda en dues fases. La primera fase –de Blanes a Lloret- està més avançada i es preveu que les obres comencin a la primavera, amb un cost de 71 MEUR.\nL'àmbit al que donarà servei la nova Ronda Costa Brava Sud té una població superior als 150.000 habitants i rep 2,5 milions de turistes anuals. Aquest dilluns la Generalitat ha fet un pas més per a completar aquesta ronda entre Blanes, Lloret i Tossa i ha tret a licitació la redacció del projecte constructiu de la segona fase –amb el seu corresponent estudi informatiu- per 1,68 MEUR.\nEls terminis d'execució són de 8 mesos per a l'estudi informatiu i de 12 mesos per a la redacció del projecte constructiu. Els projectes que ara es liciten corresponen a la segona fase de la Ronda, que preveu la circumval·lació de Lloret de Mar, començant a l'enllaç amb la C-63 i finalitzant a la GI-682, que connecta amb Tossa de Mar. També donarà accés a Cala Canyelles i a les urbanitzacions costaneres. Aquesta nova carretera tindrà una longitud de 2 quilòmetres, amb una successió de viaductes i un túnel que creuarà la Muntanya del Morro Fred, de 1.525 metres.\nEn concret, l'obra inclou les següents construccions singulars: un pas superior d'un camí mitjançant una estructura de 42 metres de longitud, un viaducte de la riera de Can Sota de 100 m de longitud, un pas inferior per donar continuïtat al vial d'accés a l'abocador comarcal, un viaducte per salvar les instal·lacions de l'abocador (amb una longitud de 204 metres), un viaducte de 100 metres per no ocupar zones d'abocament i un túnel natural de 1.525 metres sota la Muntanya del Morro Fred, més un perllongament a la boca sud de 190 metres.El nou vial tindrà la configuració d'una carretera del tipus 1+1 amb separació de fluxos, és a dir, la disposició d'un carril per a cada sentit de circulació separats físicament per un sistema de contenció de vehicles. La inversió total és de 98 MEUR.\nEntre Blanes i Lloret, obres a la primavera\nLa primera fase del projecte —el ramal de la C-32 entre Blanes i Lloret— es podrà començar a executar a partir de la primavera vinent, amb un cost de 71 MEUR. Té una longitud de 6,5 quilòmetres i principalment tindrà tres carrils, dos de pujada i un de baixada, amb els sentits de circulació separats per una mitjana per afavorir la seguretat viària. En alguns trams, s'ha previst dos carrils en tots dos sentits per a facilitar els avançaments de vehicles lents.


L’Ajuntament repartirà mascaretes casa per casa a partir de la setmana que ve | Ràdio Palafolls\nHome Salut Coronavirus L’Ajuntament repartirà mascaretes casa per casa a partir de la setmana que ve\nMarc Ferri , abril 9, 2020\t / 2167 0\nDes de fa ja alguns dies, prop d’un centenar de cosidores estan confeccionant milers de mascaretes higièniques a casa seva amb material donat per empreses i particulars. Són mascaretes que es poden rentar i planxar pel que són reutilitzables.\nL’objectiu és arribar a les 25.000 mascaretes en els propers dies ja que l’Ajuntament preveu repartir-ne casa per casa. D’aquesta manera es vol evitar que els ciutadans hagin de sortir per anar a buscar-ne.\nHo explica Susanna Pla, primera tinent d’alcalde de Palafolls.\nAquests elements de protecció no es lliuraran a l’Ajuntament, sinó que es portaran casa per casa i segons el nombre d’habitants de cada llar. D’aquesta manera es vol evitar que els ciutadans hagin de sortir per anar a buscar les mascaretes.\nSón mascaretes tèxtils no aptes per a ús sanitari ni hospitalari, tot i que són útils per a una lleugera protecció complementària a d’altres mesures de seguretat com el distanciament social o els guants per a aquelles persones que han de seguir treballant o han de sortir a comprar.